Ναός της Αγία Σοφίας (Σάρι Χιλς)

Ο Ναός της Αγίας Σοφίας, επίσημα Αγία Σοφία και οι Τρεις θυγατέρες της, είναι Ελληνορθόδοξη εκκλησία στην οδό Μπουρκ (Bourke) 411α, στο προάστιο Σάρι Χιλς του Σίντνεϊ της Αυστραλίας. Αρχικά ήταν ναός και σχολείο της Προτεσταντικής Κοινότητας, αλλά στη συνέχεια μετατράπηκε σε ελληνική ορθόδοξη εκκλησία. Το κτίριο θεωρείται σημαντικό πολιτιστικό μνημείο και καταχωρήθηκε στο Κρατικό Μητρώο Πολιτιστικής Κληρονομιάς της Νέας Νότιας Ουαλίας στις 2 Απριλίου 1999.. Ιστορία Το σημερινό κτίριο σχεδιάστηκε από τον αρχιτέκτονα Γουίλιαμ Μπόλς και άρχισε να λειτουργεί το 1880. Ωστόσο, ο ναός υπήρχε ήδη από το 1855, και τότε ήταν γνωστός ως Εκκλησία της Οδού Bourke (Bourke Street Wesleyan Church), Στην αρχή, ο ναός ήταν ένα λυόμενο κτίριο, το οποίο κατασκευάστηκε από κομμάτια που είχαν μεταφερθεί από την Αγγλία και είχε σχεδιαστεί από τον αρχιτέκτονα Τζον Γκουλντ. Όταν χτίστηκε το νέο κτίριο το 1880, το παλιό κτίσμα μεταφέρθηκε στη συνοικία Πάντινγκτον, στην οδό Στιούαρτ Από το 1933, η εκκλησία άρχισε να αντιμετωπίζει πολλές δυσκολίες, τόσο ως προς το μέγεθός της όσο και τα οικονομικά της. Η περιοχή είχε πάψει να θεωρείται μοντέρνα και οι άνθρωποι δεν μπορούσαν πλέον να υποστηρίξουν την εκκλησία οικονομικά με αποτέλεσμα η εκκλησία να μην μπορεί να συντηρεί μόνιμα ιερέα. Την περίοδο της δεκαετίας του 1930, η εκκλησία προσέφερε δωρεάν γεύματα σε άνεργους άνδρες στην αίθουσα του σχολείου, σερβίροντας συνολικά 20.000 γεύματα μεταξύ των ετών 1932 και 1935.. Η ο ναός έπαψε να λειτουργεί στα τέλη της δεκαετίας του 1930. Το 1974, η Ελληνική Ορθόδοξη Εκκλησία νοίκιασε τον χώρο και, αργότερα, τη δεκαετία του 1980 τον αγόρασε. Από τότε, συνεχίζει να λειτουργεί ως η Αγία Σοφία. Το αρχικό εκκλησιαστικό όργανο, που είχε εγκατασταθεί το 1888, μεταφέρθηκε στη δεκαετία του 1980 στην εκκλησία Galston Uniting Church. Το όργανο της Galston είναι τώρα καταχωρημένο χωριστά στο Μητρώο Πολιτιστικής Κληρονομιάς της Νέας Νότιας Ουαλίας. Ιερείς Μερικοί κληρικοί που είναι γνωστό ότι υπηρετούν αυτή την ενορία από την ίδρυσή της το 1974 περιλαμβάνουν: Αρχιμανδρίτης Πατέρας Νεκτάριος Ζορμπαλάς Ιωάννης Ευαγγελίνιδης Παναγιώτης Μπασκοούτας (-2017) Αγαθάγγελος Μαστεάς (2017-2023) Ειρηναίος Τριάντης (2023-) Κατάλογος κληρονομιάς Ο ναός και το σχολείο της Οδού Μπουρκ καταχωρίστηκαν στο μητρώο πολιτιστικής κληρονομιάς της Νέας Νότιας Ουαλίας στις 2 Απριλίου 1999. Δείτε επίσης Ελληνική Ορθόδοξη Αρχιεπισκοπή της Αυστραλίας Παραπομπές Βιβλιογραφία Pollen, F., επιμ. (1988). 'Darlinghurst' in The Book of Sydney Suburbs. Εξωτερικοί σύνδεσμοι Πολυμέσα σχετικά με το θέμα Ναός της Αγία Σοφίας (Σάρι Χιλς) στο Wikimedia Commons Επίσημος ιστότοπος Αγία Σοφία και Τρεις κόρες Ελληνική Ορθόδοξη Εκκλησία